Aquesta dotació (actualment ja no està en catàleg) està pensada per un treball global del so als centres docents.
Un treball específic amb la ràdio escolar per Internet, o bé un treball de teatre, un treball oral de llengües, i fins i tot de dinamització de l'activitat del centre i el seu entorn, etc.
Per donar-li qualitat als treballs dels alumnes i les alumnes s'ha pensat en un equipament professional adaptat a les necessitats dels centres i de les seves activitats.
Aquest equipament està composat per una maleta amb rodes per facilitar el transport dins el centre i tancada per a facilitar la seguretat
A més de la maleta hi ha dos altaveus autoamplificats per a poder sonoritzar una sala d'actes o un pati d'escola.
Per entendre bé aquest tutorial no oblideu clicar i moure el ratolí per les imatges.
(En algunes imatges s'obren finestres emergents).
En els laterals hi trobem les nanses que permeten la mobilitat del Kit d'àudio i les claus per poder-lo obrir.
La maleta consta de tres candaus que, un cop posats cada un al seu lloc, fan que totes les parts quedin fixades les unes a les altres.
Per poder utilitzar la maleta s'han de treure 3 tapes: davant, darrera i part superior.
Taula format rack, amb 5 entrades de micròfon (phantom) i línia amb "insert" + 5 entrades de línia estèreo, equalitzador de 3 bandes (low cut en els canals mono) + EQ gràfic de 7 bandes amb anti - acoblaments, 2 enviaments, 2 retorns estèreo, entrada/sortida de gravació, mesuradors, sortides 2 subgrups + LR, monitors i auricular.
Multiefectes intern 24-bit/46kHz i funció Karaoke.
Plafó frontal on hi trobem totes les entrades i sortides.
2 calaixos -cadascun amb una clau- a la part inferior
Del darrera surten els connectors dels micròfons i de l'amplificador d'auriculars (tots amb una sola manguera)
En el lateral hi trobem l'endoll de corrent elèctrica
Els connectors de la manguera s'han d'endollar uns als micròfons i els altres a l'amplificador.
Primer de tot connectarem a l'amplificador d'auriculars el cable on diu A L/R (a l'entrada que posa A L/R).
L'amplificador d'auriculars té 8 entrades per poder connectar els auriculars: 4 davant i 4 darrera.
Però compte!, els auriculars es connecten a través d'un jack, si es desenrosca tenim un mini-jack.
Si no anem amb compte ens podem deixar el mini-jack connectat a l'amplificador.
L'amplificador d'auriculars es connecta a la corrent.
El muntatge del micròfon també és molt fàcil: Un cop està muntat el peu de micròfon hem de posar l'adaptador en el micròfon perquè aquest pugui enganxar-se al peu.
Per connectar una sortida de gravació podem fer servir la sortida de mp3 tot utilitzant el cable especial per mp3 i que ja ve marcat.
També podríem utilitzar la sortida i/o entrada auxiliar per connectar qualsevol altre aparell.
Per començar a treballar amb el kit d'àudio només cal que fem servir la part del control dels volums i dels CD's
Més endavant, quan aquesta part ja la dominem, aprofundirem en els botons dels greus, aguts, efectes....
Un cop tenim els micròfons connectats podem controlar el seu volum.
El millor és posar sobre la taula els micròfons per ordre, això facilita la feina de la persona que està a la taula de mescles.
Quan parla la persona, per exemple, que està al Micro 1 podem emmudir els altres micròfons o baixar el volum del tot.
També podem posar un so de fons amb el CD o a partir d'alguna de les entrades.
Tot el procés és molt fàcil, ja que tot ve marcat i indicat.
Posar una música de fons, jugar amb dues cançons alhora (fàding d'inici i final de dues cançons), posar un fragment d'àudio concret en un moment donat, canviar el to.... és molt senzill amb els dos lectors de cd que incorpora el kit d'àudio.
Aquestes són les possibilitats.
Quan ens disposem a gravar hem de tenir present que els nens i nenes poden parlar mentre sona la música del Cd.
Per evitar que es gravi la seva veu tenim el botó que ens permet emmudir tots els micros: Standby mutes.
Consells: Els auriculars (si és que es fan servir) o han d'estar a les orelles dels locutors o penjats al coll d'aquests.
Volum general: Els dos canals han d'estar sempre amunt (pujats i al mateix nivell), aleshores se sent en estèreo.
Si un està més pujat que l'altre se sent en mono.
Podem tenir control d'aguts, mitjos i greus (hight, mid i low).
S'utilitzen per baixar el to de veu agut.
És recomenable tenir tots els botons del efectes tancats (girats cap a l'esquerra).
Els efectes se senten millor sobre la veu del locutor que sobre la música.
Només tenim seleccionat un efecte quan la llum del número de l'efecte deixa de fer pampallugues.
Per seleccionar hem de prémer el botó.
Exemple d'efectes: Els efectes del 74 fins el 80 distorsionen la veu fent-la cada vegada més aguda.
Són els que regulen l'entrada de les veus.
La persona encarregada de fer funcionar la taula de mescles utilitza aquests botons per repartir el so i que no entri tot per una mateixa línia o canal.
Els equalitzadors (reguladors que hi ha a la dreta i damunt del panell d'efectes) serveixen per a regular el so que s'escolta a fora de la gravació, és a dir per l'amplificador o monitor.
Si estem posant una música de fons ens pot anar bé aquesta funció (Mute) ja que ens permetrà poder silenciar tots els micròfons i evitar així gravacions no desitjades.
Repeat: Serveix per deixar que es vagi repetint la mateixa cançó.